
RAPORT

asupra proiectului de Lege pentru modificarea Legii nr. 562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond cu proiectul de Lege pentru modificarea Legii nr.562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, trimis cu adresa nr. PL.x. 378 din 9 mai 2007 şi înregistrat cu nr.32/400 din 09.05.2007.


Consiliul Legislativ, cu nr. 49/15.01.2007, a avizat favorabil propunerea legislativă.

Guvernul, prin punctul său de vedere, trimis cu adresa nr. 370 din 09.02.2007, nu susţine adoptarea acestei iniţiative legislative.
Comisia pentru administraţie publică, amenajarea teritoriului şi echilibru ecologic cu     nr. 26/1660 din 22.05.2007, a avizat favorabil proiectul de lege. 
Proiectul de lege are ca obiect de reglementare acordarea dreptului de a cumpăra locuinţa de serviciu şi personalului care a fost transferat, în interes de serviciu, de la o instituţie la altă instituţie din cadrul sistemului de apărare, ordine publică şi siguranţă naţională, dacă la data transferului a avut încheiat, în condiţiile legii, contract de închiriere asupra respectivei locuinţe.
2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.
3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnii lt. col. Gheorghe Mocanu şi lt.col. Cristian Apostol, consilieri juridici în cadrul Ministerului Apărării.  
4. La lucrări au fost prezenţi 17 deputaţi din totalul de 23 de membri ai Comisiei. 

    Raportul Comisiei a fost adoptat cu 15 voturi pentru unul împotrivă şi o abţinere.
5.  Propunerea legislativă a fost adoptată de Senat în şedinţa din 3 mai 2007. 
6. Potrivit prevederilor art. 75 alin. (1) din Constituţia României, republicată, şi ale      art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.

În urma dezbaterii, în şedinţa din 12 iunie 2007, Comisia propune Plenului Camerei Deputaţilor adoptarea acestui proiect de lege, în forma adoptată de Senat.
Preşedinte, 

 Costică Canacheu 
cons. Anca-Daria Cotoc 

Către

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra proiectului de Lege pentru modificarea Legii nr.562/2004 privind autorizarea instituţiilor publice din sistemul de apărare, ordine publică şi securitate naţională de a vinde personalului propriu unele locuinţe de serviciu pe care acestea le au în administrare, trimis cu adresa nr. PL.x. 378 din 9 mai 2007 şi înregistrat cu nr.32/400 din 09.05.2007.


În raport de obiectul şi conţinutul său, proiectul de lege face parte din categoria legilor ordinare.
Preşedinte, 

Costică Canacheu

